ภาษีป้ายคืออะไร
ภาษีที่จัดเก็บจากป้ายที่แสดงชื่อ ยี่ห้อ หรือเครี่องหมายการค้าเพื่อหาร้ายได้ โดยแสดงเป็นอักษร ภาพ หรือเครื่องหมายที่เขียน แกะสลักบนวัสดุต่าง ๆ
“เจ้าของป้าย” มีหน้าที่เสียภาษี หากไม่สามารถหาเจ้าของป้ายได้ “ผู้ครอบครองป้าย” ต้องเป็นผู้เสียภาษี และหากไม่สามารถหาผู้ครอบครองได้ ให้ “เจ้าของ หรือ ผู้ครอบครองอาคาร” เป็นผู้เสียภาษี
ป้ายที่ได้รับยกเว้น เช่น
1. ป้ายที่ติดในอาคาร
2. ป้ายที่ต้องเลื่อนเข้าออก (มีล้อเลื่อน)
3. ป้ายงานอีเว้นท์ที่จัดเป็นครั้งคราว
4. ป้ายของทางราชการ
5. ป้ายโรงเรียนทั้งรัฐและเอกชน
6. ป้ายวัด สมาคม มูลนิธิ
7. ป้ายที่แสดงไว้ที่โรงมหรสพ
8. ป้ายที่แสดงไว้ที่สินค้า หรือ ที่สิ่งหุ้มห่อ หรือ บรรจุสินค้า
9. ป้ายของธนาคารแห่งประเทศไทย ธนาคารออมสิน ธนาคารอาคารสงเคราะห์ ธนาคารเพื่อการสหกรณ์ และบริษัทเงินทุนอุตสาหกรรมแห่งประเทศไทย
10. ป้ายของผู้ประกอบการเกษตรซึ่งค้าผลผลิตอันเกิดจากการเกษตรของตน
กำหนดเวลายื่นแบบ
เจ้าของป้ายยื่นแบบแสดงรายการภาษีป้าย ภายในเดือนมีนาคมของทุกปี ในกรณีที่ติดตั้งป้ายภายหลังเดือนมีนาคม หรือติดตั้งป้ายใหม่แทนป้ายเดิม หรือเปลี่ยนแปลงแก้ไขป้าย ทำให้ต้องเสียภาษีเพิ่มให้เจ้าของป้ายยื่นแบบแสดงรายการภาษีป้ายภายใน 15 วัน นับแต่วันติดตั้งป้าย หรือนับแต่วันเปลี่ยนแปลงแก้ไข
การชำระภาษี
เจ้าของป้าย ต้องชำระภาษีภายใน 15 วัน นับแต่วันที่ได้รับแจ้งการประเมิน
เอกสารที่ต้องใช้ คือ บัตรประจำตัวประชาชน, สำเนาทะเบียนบ้าน, เลขประจำตัวผู้เสียภาษี, หนังสือรับรอง, รูปถ่ายป้าย, ใบอนุญาตติดตั้งป้าย
ร่างกฎกระทรวง ฉบับที่ 5
18.กฎหมายภาษี